Faal die wet op onderhoud dié land se enkelouers?
Koben: ‘Julle het sy bloedklont weggebid!’
Gedagte vir die dag: Leef in sy vrede!
Die vyfde eendagwedstryd tussen Suid-Afrika en Indië is gister op St George’s Park in Port-Elizabeth gespeel. Indië het geskiedenis gemaak deur hulle eerste reeks in Suid-Afrika te wen. Twee uithardloop-geleenthede deur ons veldwerkers en vier paaltjies deur Lungi Ngidi het Indië tot 274/7 beperk. Suid-Afrika se kolwers het egter gefaal en kon net antwoord met 201 lopies. Indië beklink die reeks met 4-1 met die sesde en laaste eendagwedstryd wat Vrydag in Centurion gespeel word.
Die Vierde T20-wedstryd in die driehoekige reeks tussen Nieu-Seeland en Engeland is in Wellington afgehandel.
Nieu-Seeland 196/5 (20 bb)
Engeland 184/9 (20 bb)
Nieu-Seeland wen met 12 lopies.
Suid-Afrika se Vroue-krieketspan het in hul eerste T20-wedstryd teen Indië op Potchefstroom gespeel.
Suid-Afrika 164/4 (20 bb)
Indië 168/3 (18.5/20 bb)
Indië wen met 7 paaltjies met 7 balle oor.
In die plaaslike Sunfoil-meerdagreeks begin daar môre drie wedstryde.
15 Cape Cobras v Highveld Lions Boland Park, Paarl 10:00
15 Warriors v Dolphins St George’s Park, Port Elizabeth 10:00
15 Knights v Titans Diamant Ovaal, Kimberley 10:00
By die Winterspele in Suid-Korea was Kanada die wenners van die eerste Olimpiese gemengde-dubbelstitel in ysbal (“curling”). Hulle het goud ingepalm deur Switserland met 10-3 te klop.
Suid-Afrika se enigste deelnemer by die spele, Connor Wilson, sal dié week sy staal by die spele toon. Wilson sal Sondag en aanstaande Donderdag in aksie wees.
Sake staan só in die jongste medalje-wedloop:
Land Goud Silwer Brons Totaal
Duitsland 5 2 2 9
Nederland 4 4 2 10
Noorweë 3 5 3 11
Kanada 3 4 3 10
VSA 3 1 2 6
Chad Le Clos is ontsteld oor Suid-Afrika se keuringskriteria wat hom die kans kan ontneem om die atleet te word wat die meeste medaljes nóg by die Statebond-spele kon wen. Le Clos het beplan om van 4 tot 15 April in Australië aan vier individuele items asook twee aflosse deel te neem. Sy spanlede vir die aflosse is egter weggelaat uit Span Suid-Afrika.
Die Superrugby-reeks begin die naweek met twee wedstryde wat geskeduleer is vir Saterdag.
17 Stormers v Jaguares DHL Nuweland 15:05
17 Lions v Sharks Emirates Airlines Park 17:15
Die Kings het bevestig dat hulle teen die Ierse span, Munster, in ’n Pro14-wedstryd op George sal speel. Die wedstryd op Outeniqua Park is vir 7 April geskeduleer.
Op die jongste Varsitybeker-punteleer staan sake só:
Pos Span G W Ge Ve Pv Pt Pver Pte
1 FNB Maties 3 3 0 0 111 40 71 14
2 FNB Wits 3 2 0 1 79 89 -10 10
3 FNB Ikeys 3 2 0 1 71 62 9 9
4 FNB Shimlas 3 2 0 1 84 97 -13 9
5 FNB NWU 2 1 0 1 85 25 60 6
6 FNB UJ 2 1 0 1 51 52 -1 5
7 FNB CUT 3 1 0 2 66 155 -89 5
8 FNB Madibaz 2 0 0 2 54 65 -11 2
9 FNB UP Tuks 3 0 0 3 52 68 -16 2
Die jaarlikse Duzi-kanomarathon begin môre en duur tot Saterdag. Meer as ’n duisend roeiers sal in aksie wees. Die roeiers het goeie nuus ontvang oor die watervlak van die rivier. Daar sal selfs genoeg water in die laer uMngeni-rivier wees sodat die roeiers Saterdag tot by die eindpunt by die Blue Lagoon in Durban sal kan roei.
In die VSA val die kollig dié week op die Genesis Ope wat in Kalifornië gespeel word.
In die Europese reeks slaan die spelers môre af in die Oman Gholf Classic in Muscat, Oman.
In die Sonskynreeks vir Vroue begin die Dimention Data Uitdaging Vrydag in George.
Die vyfmalige Grand Slam-wenner, Maria Sharapova, is in die eerste ronde van die Qatar Ope uitgeskakel.
In die Eufa-kampioeneliga is daar gisteraand twee wedstryde afgehandel.
Juventus 2 – 2 Tottenham Hotspur
Basel 0 – 4 Manchester City
Vanaand word nog twee wedstryde gespeel:
Real Madrid v PSG Estadio Santiago Bernabéu 21:45
Porto v Liverpool Estádio Do Dragão 21:45
In die Nedbank-uitdaagtrofee word daar vandag vier wedstryde gespeel.
Richards Bay v Bloemfontein Tigers Umhlathuze Sport-kompleks 15:30
Super Eagles v Free State Stars Goble Park 18:00
Platinum Stars v Baroka FC Royal Bafokeng Stadion 19:30
Stellenbosch v Highlands Park Athlone Stadion 19:30
Deel van: Pale Toe!